A BIZOTTSÁG 1538/2007/EK RENDELETE
(2007. december 20.)
a rizs és a törmelékrizs behozatalára vonatkozó egyes vámkontingensek megnyitásáról és kezeléséről szóló 327/98/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a GATT XXIV. cikkének (6) bekezdése alapján folytatott tárgyalások eredményeként összeállított CXL. jegyzékben meghatározott engedmények végrehajtásáról szóló, 1996. június 18-i 1095/96/EK tanácsi rendeletre (1) és különösen annak 1. cikkére,
tekintettel a rizs piacának közös szervezéséről szóló, 2003. szeptember 29-i 1785/2003/EK tanácsi rendeletre (2) és különösen annak 13. cikke (4) bekezdésére,
mivel:
(1)
A 327/98/EK bizottsági rendelet (3) 3. cikke az egyes harmadik országok által kiállított kiviteli engedélyek érvényességét a folyó kontingensévre korlátozza a behozataliengedély-kérelmek benyújtása tekintetében.
(2)
Ez a rendelkezés a közösségi hatóságokat érintő kényszerítő közigazgatási intézkedés, holott az engedélyek érvényessége és azok ellenőrzése elsősorban az exportáló országok hatóságainak felelőssége. Ezért indokolatlan és szükségtelen, hogy a behozataliengedély-kérelmek elfogadhatóságát továbbra is e feltételhez kössék. A szóban forgó rendelkezést tehát el kell törölni.
(3)
A 327/98/EK rendeletet ennek megfelelően módosítani kell.
(4)
Az e rendeletben előírt intézkedések összhangban vannak a Gabonapiaci Irányítóbizottság véleményével,
ELFOGADTA EZT A RENDELETET:
1. cikk
A 327/98/EK rendelet 3. cikkének harmadik albekezdését el kell hagyni.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. december 20-án.